നവജാതശിശു പ്രസവത്തോടെ മരിച്ചെന്നു റിപ്പോര്ട്ട് കൊച്ചി: സ്വകാര്യ ആശുപത്രിയിലെ ശുചിമുറിയില് പതിനേഴുകാരി മാസം തികയാതെ പ്രസവിക്കുകയും കുഞ്ഞ് മരിക്കുകയും ചെയ്ത സംഭവത്തില് ഗര്ഭിണിയാണെന്ന വിവരം മറച്ചുവയ്ക്കാന് പെണ്കുട്ടിയെ നിര്ബന്ധിച്ചത് പീഡനത്തിന് ഇരയാക്കിയ ബന്ധു ജോബിന് ആണെന്നു പോലീസ്. ഏഴ് മാസത്തോളം ഇയാള് കുട്ടിയുമായി ഫോണില് സംസാരിച്ചിരുന്നു. ഗര്ഭസ്ഥശിശു മരിക്കാനിടയായതിന് പിന്നില് ഇയാള്ക്ക് പങ്കുണ്ടോയെന്നു അന്വേഷിച്ച് വരികയാണ്. അതേസമയം 24 ആഴ്ച മാത്രം വളര്ച്ചയെത്തിയ ഗര്ഭസ്ഥശിശു പ്രസവത്തോടെ മരിച്ചതായാണ് പോസ്റ്റ്മോര്ട്ടം റിപ്പോര്ട്ട്. ഗര്ഭിണിയായിരിക്കെ ലഭിക്കേണ്ട പരിചരണം ലഭിക്കാത്തതാണ് കുട്ടി മാസം തികയാതെ പ്രവസവിക്കാന് ഇടയാക്കിയത്. ആശുപത്രിയില് ചികിത്സയില് കഴിയുന്ന പെണ്കുട്ടിയുടെ ആരോഗ്യനില തൃപ്തികരമാണ്. അറസ്റ്റിലായ മാനന്തവാടി സ്വദേശിയായ ജോബിന് റിമാന്ഡിലാണ്.